כינוי גנאי לעמודי האמצע הסאטיריים של העיתון "ידיעות אחרונות" בשנות השבעים, בשל נטייתם הפוליטית השמאלית. במקור: כינוי לאזור בשליטת פלסטינים בלבנון
כינוי גנאי לעמודי האמצע הסאטיריים של העיתון "ידיעות אחרונות" בשנות השבעים, שבהם כתבו בעיקר אנשי שמאל כסילבי קשת, חיים חפר, זיוה יריב, בועז עברון ועמוס קינן. נסיונותיו של עורך "ידיעות אחרונות" באותה עת, דב יודקובסקי, להוסיף כותבים אנשי ימין למדור לא עלו יפה. ניסיון כזה, שלא האריך ימים, היה צירופו של הרב מנחם הכהן אבידור. במקור: כינוי שנתן באמצע 1969 אלוף פיקוד צפון דוד אלעזר (דדו) לאזור בדרום-מזרח לבנון שהיה בשליטת לוחמים פלסטינים (עד למלחמת לבנון). משמעות השם: ארץ הפתח, על שם הארגון המרכזי במסגרת אש"ף. יצחק לבני: "יודקובסקי הבין שגם כשהוא עושה טבלואיד צריך להיות בו נחום ברנע וצריכים להיות בו עמודי אש"ף" ("שמע, זה לא רמה", ארי שביט, ראיון עם יצחק לבני, "מוסף הארץ", 1.6.2007) "מילון הסלנג המקיף", רוביק רוזנטל. כתר הוצאה-לאור, 2005 "לא יעלה על הדעת", רפי מן. הד-ארצי הוצאה-לאור, 1998 "הכל פוליטי", עמוס כרמל. דביר, 2001